Nevolje avio-industrije: Uz rat i strah od terorizma, tu je i SARS (4/4/04) - 2003-04-03
"Problemi avio-industrije nisu novi fenomen. U zadnjih četrdesetak godina, više od stotinu avio-kompanija završilo je u bankrotu" - pod
U proteklih 18 mjeseci, američka je avio-industrija podnijela niz teških udaraca. Prvo, s padom gospodarstva, opala je potrošačka moć građana, onda je opao i broj poslovnih putnika. Potom su uslijedili teroristički napadi 11. rujna. Sada, rat u Iraku, a iz Azije - epidemija SARS-a, sindroma teškog akutnog dišnog poremećaja. Po mišljenju nekih analitičara, avio-industrija očajnički se bori da preživi. Prema mišljenju drugih, radi se samo o još jednoj fazi neprekinutog, trajnog ciklusa. Gospodarske boljke, terorizam, rat i bolest, svjetsku su avio-industriju gurnuli u duboku krizu. Pad od 30 posto u putničkim rezervacijama, porast cijena goriva i otegnuti pregovori s uposlenicima doveli su mnoge od američkih avio-kompanija gotovo na sam rub bankrota. Najveći avio-prijevoznik u svijetu, American Airlines, krajem ožujka, jedva je izbjegao bankrot, osiguravši više od milijarde dolara u ustupcima radničkog sidnikata. Ali, u kompaniji kažu – da bi njihovi zrakoplovi i dalje mogli letjeti, potrebno će biti smanjiti troškove poslovanja za dodatne četiri milijarde dolara. United Airlines, drugi najveći avio-prijevoznik u Sjedinjenim Državama, za opstanak se bori već tri godine, otkako je potpisan skupi ugovor sa sindikatom pilota. Kompanija je dobila saveznu zaštitu protiv bankrota, ali i ona će morati smanjiti troškove poslovanja. Kompanija US Airways iz bankrota se upravo izvukla, ali postoje sumnje glede njenog dugoročnog preživljavanja. Steve Lott, iz časopisa kaže – nastave li vijesti biti loše i avio-prijevoznicima se loše piše: "Za mnoge kompanije, opravdana bi nada bila da će sada, osamnaest mjeseci nakon terorističkih napada, gospodarstvo ojačati i da će ljudi opet putovati. Ali, gospodarstvo nikad nije ojačalo, putnici, naročito oni poslovni, nikad se nisu vratili, barem ne voljni putovati više po ovako visokoj cijeni. Da upotrijebim jednu drugu analogiju – zrakoplovne kompanije već su tonule kad ih je rat u Iraku gurnuo još dublje.” Čak su i Delta i Northwest, kaže Steve Lott, kompanije koje posluju bolje, bile prisiljene smanjiti broj letova zbog misteriozne epidemije SARS-a. United i Northwest dva su američka avio-prijevoznika s najvećim brojem letova u područje Azije i Pacifika. "Kao da rat već nije bio dovoljan, sad i drugi problem. Netko me je nedavno pitao – kad će pošast skakavaca, drugim riječima – kad će se dogoditi i ono najgore. Zaista je strašno to što se dogadja avio-kompanijama, udaraju ih sa svih strana.” John Kasarda, profesor Sveučilišta North Carolina, avio-industriju prati već 15 godina. Po njegovom mišljenju, mnoge od rana industrija je sama sebi nanijela. Njihove su plaće, kaže on, s uporedivim profesijama, devedesetih godina skočile daleko iznad prosjeka, a ti troškovi – pali su na putnika: "Avio-industrija se tako lako ne oporavlja. Rijetki su oni u avio-businessu koji će ostvarivati zaradu nakon dužeg razdoblja gubitka novca. Ne smijemo zaboraviti, u zadnjih 40-ak godina, više od stotinu avio-kompanija završilo je u bankrotu i onda potpuno nestalo. To nije neki novi fenomen.” John Kasarda kaže da korijenita promjena tek predstoji. On vjeruje da će avio-kompanije morati smanjiti i broj linija i broj letova, neke od njih i do 20 posto, te da će se njihove plaće smanjiti za pola i tako postati uporedivima s plaćama u drugim industrijama: "Očekujem da će se industrija u potpunosti oporaviti, za dvije-tri godine, vjerojatno ne prije 2005. Do oporavka će doći, jer ljudi će opet više putovati, a i tereta će se prevoziti više nego ikad prije. Bit će manje avio-prijevoznika, manje letova na pojedinačnim prijevoznicima, a vidjet ćemo i manje zrakoplove u prometu. Bit će više onih sa 50 do 70 sjedišta, putnicima će biti malo tijesno u njima, ali efikasniji će biti njihovi troškovi poslovanja. Za putnike to znači – manje usluga, na zrakoplovu – manje prostora. Eto, takav će biti proces restrukturiranja.” John Kasarda, medjutim, napominje da, ukoliko se njegova predvidjanja obistine, mnogi će se od čimbenika, koji su avio-industruji išli na ruku za vrijeme njenoga rasta, krajem 90-ih godina, neizbježno ponovno isplivati na površinu i tako se cijeli ciklus opet ponavlja.